OpenLLM-France/wikimedia huggingface dataset:
# Fall Out Boy

Fall Out Boy és un grup de Rock Alternatiu, de Chicago, Illinois.

## El començament

Van començar el 2001, amb Pete Wentz (Baixista, compositor de la banda i cantant secundari) i Joe Trohman (1r Guitarrista), amb l'objectiu de tocar el més semblant del que tocaven els seus ídols de la infància. Més tard, Trohman va conèixer Patrick Stump (Guitarra rítmica, compositor de la banda i veu principal) en una llibreria mentre discutien sobre els seus gustos musicals. Patrick va fer audicions per entrar a la banda com a bateria, però, ni ell mateix, sabia que el seu talent era cantar, ja que no havia cantat mai. Doncs, amb en Patrick ja com a veu principal, es van unir a la banda dos personatges més: T.J. Raccine, que faria de guitarra, i un curiós bateria que només es feia dir Mike; i així, l'any 2002, van fer el seu primer àlbum titulat Fall Out Boy's Evening Out With Your Girlfriend.

## Millor època

Després del seu 1r àlbum, l'Andrew Hurley (bateria) es va unir als Fall Out Boy, mentre que el Raccine i el Mike van abandonar el grup. A partir d'aquí, el grup es va quedar com estava actualment i van començar a treure els seus millors èxits, com Sugar, We're Going Down, Thnks Fr Th Mmrs, Dance, Dance o This ain't a Scene, It's an Arms Race.

## Discografia

* Fall Out Boy's Evening Out With Your Girlfriend (2002)
* Spilt-EP (2002 Recopilatori)
* Take This To Your Grave (2003)
* My Heart Will Always Be The B-Side To My Tongue (2004 Recopilatori)
* From Under The Cork Tree (2005)
* Infinity On High (2007)
* «Thnks fr th Mmrs» (Simple del 2007)
* Folie à Deux (2008)
* Believers Never Die (2009 Recopilatori)
* Save Rock and Roll (2013)
* PAX·AM Days (EP 2013)
* American Beauty/American Psycho (2015)
* Mania (2018)

## Premis de la banda

2005
* MTV Video Music Award - Premi MTV2 per la cançó "Sugar, We're Going Down"
2006
* Kerrang! Award - Millor vídeo per "Sugar, We're Going Down"
* MTV Video Music Award - Viewer's Choice per "Dance, Dance"
* MuchMusic Video Award - People's Choice: Grup Internacional Preferit per "Dance, Dance"
* Teen Choice Awards - Choice Music: Millor Cançó Rock per "Dance, Dance"
* Teen Choice Awards - Choise Music: Millor Single per "Dance, Dance"
* Teen Choice Awards - Choise Music: Millor Grup de Rock
2007
* Kerrang! Awards - Millor Video per "This Ain't a Scene, It's an Arms Race"
* Kids Choice Awards (Australia) - Cançó Preferida: "Thnks fr th Mmrs"
* MTV Video Music Awards - Millor Banda
* Teen Choice Awards - Choice Music: Millor Grup de Rock
* Teen Choice Awards - Choise Music: Millor Cançó de Rock
* TMF Awards (Bèlgica) - Millor Banda de Rock Alternatiu
* TMF Awards (Bèlgica) - Millor Grup de Rock
2008
* MTV Artist of December 2008
* MuchMusic Video Award - People's Choice: Vídeo Internacional Preferit per "The Take Over, The Breaks Over"
* TMF Awards Best Alternative
* TMF Awards Best Live
* TMF Awards Best Rock
2009
* MTV Australia Awards - Millor Vídeo Rock: "I Don't Care"
# Falkwiller

Falkwiller (en alsacià Fàlkwíller) és un municipi francès, situat a la regió del Gran Est, al departament de l'Alt Rin. L'any 2006 tenia 201 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 136 | 143 | 158 | 175 | 174 | 178 |

## Administració

Llista d'alcaldes :
| Període | Identitat | Partit |
| 2001- | Louis Gross | |
# Aloe irafensis

Aloe irafensis és una espècie de planta amb flors del gènere àloe dins la família de les asfodelàcies (Asphodelaceae). L'epítet irafensis fa referència a l'aparició de l'espècie al Jabal Iraf al Iemen.
La primera descripció de John Jacob Lavranos, Thomas A. McCoy i Abdul Nasser Al-Gifri es va publicar el 2004, però no va ser vàlida. Es va realitzar una validació de la descripció en 2008.

## Distribució

L'Aloe irafensis és comú al Iemen en boscos de Juniperus excelsa a altituds del voltant de 1200 a 1250 metres.

## Referències

* ↑ «Aloe irafensis» (en anglès). Plants of the World Online. Royal Botanic Gardens. Kew. [Consulta: 30 abril 2023].
* ↑ Figueiredo, Estrela; Smith, Gideon F. «What's in a name: epithets inAloeL. (Asphodelaceae) and what to call the next new species». Bradleya, 28, 28, 01-10-2010, pàg. 79–102. DOI: 10.25223/brad.n28.2010.a9. ISSN: 0265-086X.
* ↑ Mccoy, Tom A.; Lavranos, John J. «Aloe barbara-jeppeaeTA McCoy & Lavranos; a long-overdue tribute». Cactus and Succulent Journal, 85, 4, 01-07-2013, pàg. 154–159. DOI: 10.2985/0007-9367-85.4.154. ISSN: 0007-9367.
* ↑ KIMNACH, MYRON «[12:ssm2.0.co;2 Some succulent memories]». Cactus and Succulent Journal, 80, 1, 01-01-2008, pàg. 12–17. DOI: 10.2985/0007-9367(2008)80[12:ssm]2.0.co;2. ISSN: 0007-9367.
# Mèduls

* No s'ha de confondre amb Medul·les.
Els mèduls (en llatí: Meduli) van ser un poble aquità situat a la costa atlàntica, a la part sud de la Garona. En parla el poeta Ausoni, que lloa la qualitat de les seves ostres. El país dels mèduls correspon al Medòc.

## Referències

* ↑ Smith, William (ed.). «Meduli». Dictionary of Greek and Roman Geography (1854). [Consulta: 5 agost 2022].
# Mèder

El riu Mèder és un subafluent del riu Ter. Desemboca al riu Gurri.
Neix al municipi de Santa Eulàlia de Riuprimer, antigament coneguda amb el nom de Santa Eulàlia de Merder per la mala qualitat de l'aigua. La seva conca inclou els municipis de Santa Eulàlia de Riuprimer, Muntanyola, Sant Bartomeu del Grau, Gurb i Vic.
Passat Santa Eulàlia, el Mèder rep al seu marge dret la riera de Muntanyola. Quatre quilòmetres riu avall, passa pel barri de la Guixa. Havent passat la Guixa, rep al seu marge esquerre la riera de Sant Joan del Galí. Al cap d'un parell de quilòmetres arriba a Vic on ha estat aprofitat durant molts anys per la indústria tèxtil: això feia que el riu fos una claveguera i reforçava la idea que el riu era un merder. Als afores de Vic desemboca al riu Gurri, del qual és l'afluent més important.

## Referències

* ↑ Santasusagna i Riu, Albert; Tort i Donada, Joan «A propòsit del riu Mèder: de claveguera a l'aire lliure a curs fluvial renaturalitzat». Actes del II Congrés de la Societat d'Onomàstica i la XXVII Jornada d'Antroponímia i Toponímia de la UIB, 2015, pàg. 97-104.
* ↑ Pratdesaba, Pere. «Vic recuperarà la llera del riu Mèder i l'obrirà a la ciutadania». Nació Digital, 22-09-2022. [Consulta: 15 gener 2023].
# Mèdium

* Per a altres significats, vegeu «medium».
Un mèdium és una persona que seria sensible a una altra dimensió o que afavoriria (voluntàriament o no) les manifestacions que provindrien d'una altra dimensió. Aquesta altra realitat pot ser l'inframon (món dels difunts, dels esperits, dels àngels, dels dimonis, de Déu), o qualsevol altre «univers» no perceptible pels cinc sentits.
La mediumnitat és una facultat considerada en el marc:
* de religions com el pentecostalisme, el Renaixement carismàtic, l'espiritualisme modern, el Cao Dai, l'antoinisme, l'animisme, el vodú, el candomblé, el Palo i les diverses formes d'espiritisme;
* algunes branques del budisme tibetà, com el Bön o Nyingma, de les quals procedeixen els oracles tibetans;
* una filosofia com la doctrina espiritista d'Allan Kardec;
* pràctiques com el channelling;
* una tradició com el mazzerisme de Còrsega, el xamanisme i el druïdisme;
* una professió com la clarividència;
* experiències místics, visions o d'èxtasi;
* cas de possessió;
* activitats no espirituals com la parapsicologia.
En la cultura occidental moderna, els mèdiums generalment s'associen amb el moviment espiritista o el domini del sobrenatural.
La paraula mèdium apareix al segle xix per qualificar essencialment individus prop dels quals fenòmens inexplicats es produeixen. Allan Kardec pren el terme per a les persones sensibles a la influència del que ell anomena els «esperits». Kardec publica el primer estudi sobre els mèdiums a El llibre dels mèdiums i estableix una classificació. Per això, la paraula mèdium caracteritza sobretot el vocabulari espiritista, encara que també sigui utilitzada per altres corrents de pensament. La classificació definida per Kardec el 1861 no va ser significativament modificada per altres autors. Per exemple:
* mèdiums escrivents: escriuen de manera involuntària sota l'acció d'esperits;
* mèdiums auditius: senten els esperits;
* mèdiums vidents: veuen els esperits;

## Referències

* ↑ «Mèdium». Institut d'Estudis Catalans. [Consulta: 16 abril 2010]. «Persona a la qual s'atribueix la virtut de comunicar amb els esperits i servir així d'intermediari entre aquests i els éssers humans.»
* ↑ Allan Kardec. «El Libro de los Médiums» (en castellà). Instituto de Difusão Espírita. [Consulta: 16 abril 2010].
# Alfred Massana i Urgellés

Alfred Massana i Urgellés (Barcelona, 27 de juliol de 1891 - Barcelona, 24 de març de 1924) fou un futbolista català de les dècades de 1900 i 1910.

## Trajectòria

Va néixer al carrer Villarroel de Barcelona, fill de Fèlix Massana i Vadell, natural de Vilanova i la Geltrú, i de Fanny Urgellès i Marrugat, natural de Barcelona.
Tenia una gran col·locació i concepció del joc. Gran xutador i driblador, fou un dels millors mitjos centre catalans del moment. Se l'anomenava en Massana petit, per la comparació amb el seu germà gran Santiago, que a més era d'una gran alçada corporal. Durant les temporades 1912 i 1913, tot jugant de centrecampista, va marcar 22 gols. Començà la seva trajectòria a l'infantil del FC Barcelona, passant més tard al primer equip de l'X SC i del FC Espanya. A l'X fou campió de Catalunya. El 1910 fitxà pel RCD Espanyol. Una temporades més tard passà al FC Barcelona on jugà fins a l'any 1916. Disputà 131 partits i marcà 30 gols. Guanyà dos campionats de Catalunya, dos d'Espanya i dos més dels Pirineus. Acabà la seva etapa futbolística al FC Terrassa i a l'Espanyol la temporada 1917-18. També fou internacional amb la selecció catalana de futbol. Va morir l'any 1924, encara jove, a l'edat de 33 anys.
El seu germà Santiago Massana també fou un destacat futbolista i el seu net Tete Montoliu fou un brillant pianista.

## Palmarès
### X SC

* Campionat de Catalunya: 2
** 1906-07, 1907-08

### FC Barcelona

* Campionat d'Espanya: 2
** 1911-12, 1912-13,
* Campionat de Catalunya: 2
** 1912-13, 1915-16
* Campionat dels Pirineus: 2
** 1912, 1913,

### RCD Espanyol

* Campionat de Catalunya: 1
** 1917-18

## Referències

* 1 2 «Los diferentes actos de ayer en honor de don Juan Matas». Mundo Deportivo, 26-03-1924.
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* 1 2 Registre de Naixements de l'Ajuntament de Barcelona, any 1891, número de registre 4045.
* ↑ «Alfredo Massana Urgellés». La Vanguardia, 03-04-1924.
* ↑ «Alfredo Massana Urgellés». La Vanguardia, 25-03-1924.
* 1 2 «Los ases que fueron». Mundo Deportivo, 22-12-1929.
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Tete según él mismo». El País, 25-08-1997.
# Ambidextre

Un ambidextre és una persona que pot utilitzar la mà dreta o la mà esquerra amb la mateixa fluïdesa i facilitat davant de qualsevol situació.
Existeixen dos tipus d'ambidextres:
* Aquells que poden utilitzar la mà dreta o esquerra independentment de la situació en què es troben.
* Aquells que utilitzen amb més fluïdesa la mà dreta per a unes situacions i la mà esquerra per a unes altres situacions diferents, de manera que estan condicionats per l'acció que volen realitzar.
Independentment del grup en què es trobin, tots dos són considerats ambidextres per igual.

## Referències

* ↑ «Ambidexterity» (en anglès). Britannica. [Consulta: 24 setembre 2020].
# Ambient 23

ambient 23 és el vinté àlbum d'estudi del compositor novaiorqués Moby, publicat en Internet la matinada del 1r de gener del 2023.
El 19 de desembre del 2022, Moby anuncià en Instagram que ultimava la preparació d'un àlbum de música ambient per al cap d'any, diferent a altres discs seus d'ambient perquè «està fet quasi exclusivament amb caixes de ritmes rares i sintetitzadors antics». El músic declarà que és un àlbum fet per a ajudar a plantar cara a l'ansietat, tant a la seva pròpia com a la de qui l'escolta.

## Referències

* ↑ Richards, Will. «Moby to release new two-and-a-half-hour ambient album on New Year’s Day» (en anglès). New Musical Express, 31-12-2022. [Consulta: 1r gener 2023].
* ↑ Arcand, Rob. «Moby Releases New Album Ambient 23: Listen» (en anglès). Pitchfork, 01-01-2023. [Consulta: 7 gener 2023].
* ↑ Legaspi, Althea. «Moby Drops ‘Ambient 23’ LP: ‘Made to Help Anxiety’» (en anglès). Rolling Stone, 07-01-2023. [Consulta: 7 gener 2023].
# Centre de Llançament de Tonghae

El Centre de Llançament de Tonghae, també conegut com a Musudan-ri, és un port espacial de Corea del Nord.
Es troba a la part sud del comtat de Hwadae, Província del Nord de Hamgyong, prop de la punta nord de la Badia Est de Corea. La zona era coneguda anteriorment com a Taep'o-dong (대포동) durant el període en què Corea va ser ocupada per Japó, els coets Taepodong prenen el seu nom. La seva superfície és susceptible a inundacions estacionals. El lloc és a 45 km al nord-est de la ciutat port de Kimchaek i 45 km del poble de Kilju (길주읍). Hi ha un petit moll ubicat al poble pesquer de Tongha-dong però només suporta embarcacions inferiors a 40 metres de llargària.

## Referències

* ↑ http://www.planet4589.org/space/jsr/back/news.607 Arxivat 2012-12-06 a Wayback Machine.

## Enllaços externs

* http://www.astronautix.com/sites/musudan.htm
* GlobalSecurity.org Background on Musudan-ri
* The Meaning of the North Korean Missile Launch. (2009 launch) Posted by GlobalSecurity.org on 2009-04-05
# Catocala neonympha

Catocala neonympha és una espècie de papallona nocturna de la subfamília Erebinae i la família Erebidae. Es troba al sud-oest de Rússia, Ucraïna, el Kazakhstan, Turquia oriental, l'Iraq, Armènia, Kurdistan, Afganistan, Massís de l'Altai i sud de Sibèria.
Els adults han estat enregistrats volant durant l'agost.
Les larves s'alimenten de Glycyrrhiza glabra i possiblement d'espècies de Quercus. Les larves es poden trobar de maig a juliol.

## Subespècies

* Catocala neonympha neonympha
* Catocala neonympha osthelderensis Hacker, 1990
* Catocala neonympha variegata (Warren, 1913)

## Referències

* ↑ http://www.taxapad.com/local.php?taxonidLC=85997789 Arxivat 2016-03-15 a Wayback Machine.
* ↑ «Fauna Europaea». Arxivat de l'original el 2016-04-14. [Consulta: 27 març 2016].
* ↑ «Funet: Catocala neonympha». Arxivat de l'original el 2019-07-20. [Consulta: 21 març 2016].
* ↑ European Butterflies and Moths: Catocala neonympha
# Pujols (Erinyà)

Pujols, és una partida en part constituïda per camps de conreu actualment abandonats del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada a ponent d'Erinyà, al nord de lo Planell, al sud-oest de les Espesses i al nord-oest de la Plana d'Agustí. La Pista de Serradell recorre tot el seu extrem de llevant i part del meridional.

## Enllaços externs

* Institut Cartogràfic de Catalunya; cal fer dos passos d'aproximació
Viccionari
# Romà Solà i Brunet

Romà Solà i Brunet (Barcelona, 27 de novembre de 1886 - Barcelona, 1 de març de 1927) fou un futbolista català de les dècades de 1900 i 1910.
L'any 1905 disputà un partit de Campionat de Catalunya amb el RCD Espanyol. Fou un dels primers porters del FC Barcelona, on jugà entre 1905 i 1911, i guanyà tres Campionats de Catalunya, un Campionat d'Espanya i la Copa dels Pirineus. Quan deixà el club fitxà pel Casual SC, durant la temporada 1912-13. Posteriorment fou directiu de la Penya Rhin.

## Palmarès

* Campionat de Catalunya de futbol:
** 1908-09, 1909-10, 1910-11
* Copa espanyola:
** 1909-10
* Copa dels Pirineus:
** 1910

## Referències

* ↑ «Necrològiques». La Vanguardia, 01-03-1927. [Consulta: 9 abril 2017].
* ↑ «Foot-ball, pàg 218». Los Deportes : Any 09, no. 346, 8 abr. 1905. [Consulta: 14 febrer 2015].
* ↑ «Fitxa de Solà». periquito.cat. [Consulta: 14 agost 2021].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Futbol». La Vanguardia, 03-03-1927. [Consulta: 9 abril 2017].
# Félix le Dantec

Félix-Alexandre Le Dantec (Plougastel-Daoulas, 16 de gener de 1869 - París, 6 de juny de 1917) va ser un biòleg i filòsof de la ciència francès.
El 1888 entrà a treballar a l'Institut Pasteur formant part de l'equip d'Ilià Ilitx Métxnikov. El servei militar el portà a Indoxina, amb destinacions a Tonkin i després a Laos, on participà en la "mission Pavie" el 1889-1890. Es va doctorar en ciències naturals el 1891 amb una tesi titulada Digestion intracellulaire chez les protozoaires. Louis Pasteur l'envià a São Paulo (Brasil) per fundar-hi un laboratori destinat a estudiar la febre groga. Quan tornà va ser nomenat professor universitari (mestre de conferències) a Lió. El 1899 ocupà a la Sorbonne una càtedra d'embriologia general.

## Obres

* La rivière Noire (Annales de Géographie, 1891)
* Les peuples de la rivière Noire (Annales de Géographie, 1891)
* Recherches sur la digestion intracellulaire chez les protozoaires (1891)
* Symbiose des algues (Annales de l'Institut Pasteur, 1892)
* Matières vivantes (1895)
* Théorie nouvelle de la vie (1896) Plantilla:Lire en ligne
* Le Déterminisme biologique et la Personnalité consciente (1897)
* Évolution individuelle et hérédité (1898)
* Lamarckiens et darwiniens (1898)
* Darwin, Revue de Paris (1901)
* Le conflit, entretiens philosophiques (1901)
* Les colonies (introduction à l'étude de la pathologie exotique) (Questions diplomatiques et coloniales, 1902)
* La lutte universelle (1906)
* L'athéisme (1907)
* De l'homme à la science (1908)
* Science et conscience (1908)
* La Crise du transformisme (1909)
* L'Egoïsme, seule base de toute société (1911)
* Le Chaos et l'Harmonie universelle (1911)
* La science de la vie (1912)
* Les influences ancestrales (1917)
* Le Problème de la mort et la Conscience universelle (1917)
* Savoir ! Considérations sur la Méthode scientifique, la guerre et la morale (1917)

## Homenatges

A París, l'any 1934 li va ser dedicat el carrer Le Dantec (rue Le Dantec). El lycée Félix-Le Dantec de Lannion també porta el seu nom. També hi ha una rue Félix Le Dantec a Saint-Brieuc.

## Notes i referències

* ↑ Antoine Brébion, "Dictionnaire de bio-bibliographie générale, ancienne et moderne de l'Indochine française", 1935, consultable http://gallica.bnf.fr/ark:/12148/bpt6k5848754g/f248.image.r=Plougastel-Daoulas.langFR

## Bibliografia

* Pérez (Charles), Félix Le Dantec (1869-1917), Librairie Félix Alcan, Paris, 28 p, 1918.
* Bouyssi (François), "Félix Alexandre Le Dantec" in Alfred Giard (1846-1908) et ses élèves : un cénacle de " philosophes biologistes", t. 2, pp 146-163, PU du Septentrion, Paris, 1998.
* Moreau (Jacques), L'œuvre de Félix Le Dantec 1869-1917, La méthode Scientifique, les lois biologiques, les horizons philosophiques, 125 p., Paris, Larousse, 1917.

## Enllaços externs

* Biographie de Félix Le Dantec aux Archives scientifiques de l'institut Pasteur Arxivat 2013-10-04 a Wayback Machine.
# Gai Papi Mútil

Gai Papi Mútil (llatí: Gaius Papius Mutĭlus) fou un dels principals generals samnites de la guerra social o guerra dels marsis (90 aC-88 aC).
Al capdavant de l'exèrcit samnita va envair Campània, va ocupar diverses ciutats i va obligar les restants a rendir-se. Va atacar el campament del procònsol Sext Juli i fou rebutjat amb pèrdues de sis mil homes (90 aC). L'any 89 aC va haver de resistir a Luci Corneli Sul·la que havia entrat al Sàmnium, però altre cop fou derrotat, i va ser malferit en un combat menor, fugint a Esèrnia. Titus Livi diu que finalment va morir a les proscripcions de Sul·la.
Hom l'ha volgut identificar amb Estaci el Samnita, proscrit durant el segon triumvirat, però segons Mommsen no és raonable.

## Referències

* ↑ El seu nom apareix de diverses maneres: Mutilius a l'obra de Vel·lei Patèrcul; Apià l'anomena Gai Papi, excepte en un passatge que diu Motilus; Diodor de Sicília li dona el nom de Gaius Aponius Motylos (Μότυλος), i Pau Orosi Papius Mutilus.
* ↑ Mutilus, C. Papius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1127-1128
* ↑ «Statius 1». A: Realencyclopädie der classischen Altertumswissenschaft.
# Gai Papiri Carbó (desambiguació)

Gai Papiri Carbó (Caius Papirius Carbo) és el nom dels següents personatges:
* Gai Papiri Carbó (pretor), (Caius Papirius Carbo), pretor de Sardenya el 168 aC.
* Gai Papiri Carbó (Caius Papirius Carbo), magistrat romà nascut el 164 aC, fill del pretor Gai Papiri Carbó, fou cònsol.
* Gai Papiri Carbó Arvina (Caius Papirius Carbo Arvina), fill del cònsol Caius Papirius Carbó i seguidor del partit aristocràtic.
# Olimpíada d'escacs de 1930

L'Olimpíada d'escacs de 1930 (o III Olimpíada oficial) es va celebrar entre els dies 13 de juliol i 27 de juliol a Hamburg. Fou la tercera olimpíada d'escacs organitzada per la FIDE i va incloure una competició open i una de femenina, a banda de diverses activitats per a la promoció dels escacs.

## Resultats finals

| Pos. | Nació | Jugadors | Punts |
| | Polònia | Rubinstein, Tartakower, Przepiórka, Makarczyk, Frydman | 48,5 |
| | Hongria | Maróczy, Takács, Vajda, Havasi, Steiner E. | 47 |
| | Alemanya | Ahues, Sämisch, Carls, Richter, Wagner | 44,5 |
| 4 | Àustria | Kmoch, Müller, Eliskases, Lokvenc, Wolf | 43,5 |
| 5 | Txecoslovàquia | Flohr, Treybal K., Rejfíř, Prokeš, Pokorný | 42,5 |
| 6 | Estats Units | Kashdan, Marshall, Phillips, Steiner H., Anderson | 41,5 |
| 7 | Països Baixos | Weenink, Van den Bosch, Noteboom, Landau, Schelfhout | 41 |
| 8 | Anglaterra | Sultan Khan, Yates, Thomas, Winter, Tylor | 40,5 |
| 9 | Suècia | Ståhlberg, Berndtsson, Stoltz, Lundin, Jacobson | 40 |
| 10 | Letònia | Apšenieks, Petrovs, Feigins, Taube | 35 |
| 11 | Dinamarca | Andersen, Ruben, Desler, Olsen, Gemzøe | 31 |
| 12 | França | Alekhine, Betbeder, Gromer, Duchamp, Voisin | 28,5 |
| 13 | Romania | Baratz, János Balogh, Tyroler, Taubmann, Gudju | 28,5 |
| 14 | Lituània | Machtas, Šembergas, Vistaneckis, Abramavičius, Kolodnas | 22,5 |
| 15 | Islàndia | Gilfer, Ásgeirsson, Þorvaldsson, Guðmundsson | 22 |
| 16 | Espanya | V.Marín, M.Golmayo, C.Lafora, A.Ribera, P.Soler | 21,5 |
| 17 | Finlàndia | Rasmusson, Krogius, Larsen, Gauffin, Rahm | 18 |
| 18 | Noruega | Olsen, Hovind, Kavlie-Jørgensen, Krogdahl, Halvorsen | 16 |

## Medalles individuals

No es va aplicar cap classificació especial per taulers, de manera que només els tres millors jugadors absoluts varen tenir premi.
| Jugadors | Punts |
| Akiba Rubinstein ( Polònia) | 15/17 (88,2%) |
| Salo Flohr ( Txecoslovàquia) | 14,5/17 (85,3%) |
| Isaac Kashdan ( Estats Units) | 14/17 (82,4%) |

## Referències

* ↑ Tot i que denominada torneig masculí era obert a persones d'ambdós sexes.
* ↑ «Components i resultats per rondes de l'equip txec a l'Olimpíada de 1930» (en anglès). OlimpBase.

## Vegeu també

* Olimpíades d'escacs

## Enllaços externs

* OlimpBase: Hamburg 1930 (anglès)
# Ambientòleg

Un ambientòleg o ecologista és una persona que es preocupa o defensa la protecció del medi ambient.
Es pot considerar una persona partidària dels objectius del moviment ecologista, "un moviment polític i ètic que busca millorar i protegir la qualitat del medi natural mitjançant canvis en les activitats humanes perjudicials per al medi ambient". Un ecologista participa o creu en la filosofia de l'ecologisme. De vegades, es fa referència als ecologistes utilitzant termes informals o despectius com "greenie" i "tree-hugger".
En els darrers anys, no només hi ha ecologistes per al medi natural, sinó també ecologistes per al medi humà. Per exemple, els activistes que demanen "espai verd mental" en desfer-se dels desavantatges d'Internet, la televisió per cable i els telèfons intel·ligents han estat anomenats " info-ecologistes ".

## Referències

* ↑ «environmentalism - Ideology, History, & Types». Encyclopedia Britannica.
* ↑ Catherine Soanes and Angus Stevenson. Oxford Dictionary of English. 2nd revised. Oxford University klkPress, 2005. ISBN 978-0-19-861057-1.
* ↑ «E-serenity, now!». Christian Science Monitor, 10-05-2004 [Consulta: 27 setembre 2018].